
Adalékok a csákány 1850 utáni történetéhez

A csákány egy az 1800-as évek elején megjelent fúvós hangszer, úgynevezett sétapálca-furulya, amely magyar találmány. A több száz fennmaradt mű igazolja azt is, hogy ez a furulyaféle korának jelentős hangszere volt, habár rövid lefolyású. Fennmaradását az 1850-es évekig tartják számon.
Az interneten böngészve megtaláltam ugyanis egy 1890-es évekbeli újság számait (nevén Vasárnapi Újság), amely egyértelműen három egymás utáni héten keresztül hirdeti ezt a hangszert sétapálca-furulya néven. Az újságcikk tisztán kivehető, képpel illusztrált, valamint feltüntet egy fővárosi hangszerkereskedőt, akitől ez a hangszer akkoriban megrendelhető és megvásárolható volt.
TDK dolgozatom célja egyrészt ennek a bizonyítéknak a körüljárása, és ezen keresztül a tanárok, diáktársak figyelmének felhívása a csákányra.
A kutatás során debreceni és budapesti muzeológusokkal és hangszerészekkel sikerült felvennem a kapcsolatot.
Remélem, olyan adatokkal is tudnak szolgálni, amelyekkel sikeresen alá tudom támasztani az általam választott téma valósságát.
 



